Nr. C 140/12 De Europæiske Fællesskabers Tidende 28. 5. 84 
Udtalelse om meddelelse til Rådet fra Kommissionen vedrørende Fællesskabets rolle med 
hensyn til nukleare anlægs sikkerhed og beskyttelse af befolkningens sundhed og om 
udkast til Rådets resolution om problemer i forbindelse med grænseoverskridende 
bestråling 
(84/C 140/05) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 338 af 15. december 1983, side 7. 
A. UDTALELSENS JURIDISKE GRUNDLAG 
Rådet besluttede den 29. september 1984, i overensstemmelse med bestemmelserne i 
artikel 170 i traktaten om oprettelse af Det europæiske Atomenergifællesskab, at 
anmode om Det økonomiske og sociale Udvalgs udtalelse om det nævnte emne. 
Procedure: 
Afdelingen for energi og nukleare anliggender blev pålagt at varetage det forbere­
dende arbejde og vedtog sin udtalelse den 10. februar 1984 på baggrund af Henri Bor­
des-Pages beretning. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på den 216. plenarforsamling, mødet den 
28. marts 1984, med enstemmighed følgende udtalelse: 
1. Generelle bemærkninger 
1.1. Udvalget glæder sig over, at Kommissionen i 
denne meddelelse til Rådet på ny understreger, at 
Fællesskabet kan spille en væsentlig rolle for nukle­
are anlægs sikkerhed og beskyttelse af befolknin­
gens sundhed. Udvalget godkender resolutionsud­
kastet om problemer i forbindelse med grænseover­
skridende bestråling. 
1.2. Valget af placering, udstedelsen af byggetilla­
delser og fastlæggelsen af regler for de nukleare 
anlægs drift falder helt og fuldt inden for medlems­
staternes kompetenceområde, men Udvalget mener, 
at medlemsstaternes regeringer må tage i betragtning 
hvilke strålingsmæssige konsekvenser et uheld på et 
nukleart anlæg på deres territorium eventuelt måtte 
indebære for befolkningens sikkerhed i tilgrænsende 
stater. 
1.3. Efter Udvalgets mening bør Kommissionen 
tage dette vigtige problem omkring grænseoverskri­
dende bestråling op, som ikke kunne forudses ved 
undertegnelsen af EURATOM-traktaten i 1958. 
Strålingsbeskyttelsesproblemerne er ganske vist i 
vidt omfang dækket af traktatens kapitel III, men 
strålingssikkerhedsproblemerne i tilfælde af et uheld med grænseoverskridende konsekvenser er ikke 
omhandlet. Denne mangel må afhjælpes så hurtigt 
som muligt. 
1.4. Udvalget finder det ønskeligt, at medlemssta­
terne og Kommissionen gør sig fælles overvejelser 
over den rollefordeling, der skal ske for, at der kan 
tages højde for denne udvikling. Særligt vigtigt er 
det, at de finder frem til, hvorledes de på bedst 
mulig måde kan afbøde de grænseoverskridende 
bestrålingsfølger af sådanne uheld. 
1.5. Udvalget vil understrege, at den overordnede 
målsætning for bestræbelserne på dette område er 
beskyttelse af befolkningens sundhed. Det henleder 
her opmærksomheden på, at den nukleare industri i 
Fællesskabet kan opvise en forbilledlig sikkerheds-
tradition. Udvalget finder det ønskværdigt, at det 
høje sikkerhedsniveau i den nukleare sektor anven­
des som model for andre industrier. 
2. Bemærkninger til Kommissionens meddelelse 
2.1. Forskning og udvikling 
Udvalget henviser her til de udtalelser, det tidligere 
har afgivet på dette område. Program for strålings-
28. 5. 84 De Europæiske Fællesskabers Tidende Nr. C 140/13 
beskyttelse i Fællesskabet, et program for nuklear 
sikkerhed, grundlæggende normer for beskyttelse af 
arbejdstagernes sundhed mod ioniserende stråling 
samt det flerårige program for Det fælles Forsk­
ningscenter. I alle de nævnte udtalelser har Udval­
get tilsluttet sig Kommissionens initiativer. 
2.2. Tekniske og lovgivningsmæssige aspekter 
Udvalget er enigt med Kommissionen, når denne 
bekræfter, at godkendelse og kontrol af nukleare 
anlægs drift helt og fuldt ligger inden for medlems­
staternes kompetenceområde. Kommissionen er i 
øjeblikket på ekspertniveau i færd med at under­
søge, i hvilken grad den kan bidrage til udarbejdel­
sen af en fælles europæisk metodologi til fastlæg­
gelse af de globale sikkerhedsmålsætninger. 
I øvrigt mener det, at Kommissionens ønske om at 
foretage en global sikkerhedsvurdering af de mest 
repræsentative reaktortyper i medlemsstaterne for­
udsætter et meget nært samarbejde, da problemets 
art er helt specielt, såvel i politisk som i økonomisk 
og teknisk henseende. En sådan fremgangsmåde har 
allerede været forsøgt på bilateralt plan visse med­
lemsstater imellem, og det står klart, at hovedformå­
let har været at sikre en tilfredsstillende sikkerhed, 
men ikke at gøre dette på en ensartet måde. 
2.3. Sundhedsbeskyttelse 
I dette kapitel fremdrager Kommissionen en række 
bestemmelser og direktiver, som Udvalget har haft 
lejlighed til at udtale sig om. Udvalget vil benytte 
lejligheden til atter engang at påpege, at der tilkom­
mer Kommissionen en afgørende rolle i forbindelse 
med udarbejdelse af »grundlæggende normer«. 
Bruxelles, den 28. marts 1984. 3. Bemærkninger til resolutionsudkastet 
3.1. Udvalget støtter Kommissionens forslag om at 
indsamle omlysninger om de eksisterende bilaterale 
kontakter. Udvalget har ikke noget specielt ønske 
om ændringer i den specifikke opgavefordeling mel­
lem medlemsstaterne og Kommissionen, men ser 
gerne, at Kommissionen sørger for, at medlemssta­
terne på et bilateralt eller eventuelt trilateralt grund­
lag træffer alle de fornødne foranstaltninger til ind­
gåelse af indbyrdes aftaler om grænseoverskridende 
beredskabsplaner. Udvalget vil endvidere under­
strege, at sådanne aftaler er nødvendige til sikring 
af, at alle enkeltheder omkring en strålingsulykke, 
der rummer risiko for en kontaminering af vandene, 
jorden eller luftrummet, bliver viderekommunikeret 
til medlemsstaterne, så at det nødvendige lægelige 
apparat kan etableres. 
I øvrigt henstiller Udvalget, at Kommissionen for at 
sikre, at disse aftaler nu også bliver omsat til virke­
lighed, i påkommende tilfælde forsyner de med­
lemsstater, der måtte ønske det, med oplysninger om 
arten og omfanget af den hjælp, som måtte være 
påkrævet i tilfælde af strålingsulykker. 
3.2. Med hensyn til pkt. 2 a) i resolutionsudkastet 
om radioaktivt affalds samlede bestrålingsmæssige 
virkning mener Udvalget ikke, at det vil være hen­
sigtsmæssigt at nedsætte en yderligere ekspert­
gruppe, eftersom det ekspertudvalg, der er omhand­
let i artikel 37, i henhold til Kommissionens nye 
henstilling af 3. februar 1982, som led i sit alminde­
lige arbejde, kunne tage det stillede problem op til 
behandling. 
3.3. Udvalget godkender resolutionsudkastet, for 
så vidt angår forureningen af vandløb og havområ­
der af betydning for Fællesskabet, og minder om, at 
den nye henstilling af 3. februar 1982 vedrørende 
anvendelsen af artikel 37 burde kunne løse disse 
problemer. Udvalget anmoder om, at der udarbejdes 
en samlet beretning. 
Francis CEYRAC 
Formandfor 
Det økonomiske og sociale Udvalg